Predkladacia správa

Návrh opatrenia Ministerstva práce, sociálnych vecí a rodiny Slovenskej republiky o úprave súm pomoci v hmotnej núdzi bol vypracovaný a predkladá sa na základe § 15 ods. 3 zákona č. 417/2013 Z. z. o pomoci v hmotnej núdzi a o zmene a doplnení niektorých zákonov v znení zákona č. 42/2019 Z. z.
Navrhovaným opatrením sa od 1. januára 2027 zvyšujú sumy pomoci v hmotnej núdzi, konkrétne sumy dávky v hmotnej núdzi, suma ochranného príspevku, sumy aktivačného príspevku, suma príspevku na nezaopatrené dieťa a sumy príspevku na bývanie, 
a to koeficientom, ktorým sa upravili sumy životného minima k 1. júlu 2026. 
Návrh opatrenia nebol predložený na predbežné pripomienkové konanie v súvislosti s posudzovaním vplyvov, nakoľko podľa bodu 2.5 písm. b) Jednotnej metodiky 
na posudzovanie vybraných vplyvov ide o vykonávací predpis, ktorého predmetom 
je len vyhlásenie sumy, ktorej výpočet je upravený vyššie citovaným zákonom.

Účinnosť opatrenia sa navrhuje od 1. januára 2027, vzhľadom k tomu, aby sa zabezpečil mechanizmus valorizácie súm pomoci v hmotnej núdzi ustanovený v zákone č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov.
Návrh opatrenia je v súlade s Európskou chartou miestnej samosprávy.

